2020. gada 12. jūnijā Rīkojums Nr. 314

Rīgā (prot. Nr.39 7. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Zemkopības ministrijai finansējumu, kas nepārsniedz 700 000 *euro*, lai novērstu ārkārtas situāciju sabiedrībā ar ierobežotu atbildību "Bulduru Dārzkopības vidusskola" kanalizācijas sistēmas bojājumu dēļ.

2. Zemkopības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram (ņemot vērā iepirkuma rezultātus).

3. Zemkopības ministrijai nodrošināt, ka sabiedrība ar ierobežotu atbildību "Bulduru Dārzkopības vidusskola" pieprasīto finansējumu izlieto atbilstoši šā rīkojuma 1. punktā minētajam mērķim līdz 2020. gada 31. decembrim.

Ministru prezidents A. K. Kariņš

Zemkopības ministrs K. Gerhards